LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 m. vasario 27 d. įsakymo Nr. 80 „DĖL TARŠOS INTEGRUOTOS PREVENCIJOS IR KONTROLĖS LEIDIMŲ IŠDAVIMO, ATNAUJINIMO IR PANAIKINIMO TAISYKLIŲ PATVIRTINIMO“ PAKEITIMO

2012 m. vasario 29 d. Nr. D1-187

Vilnius

Pakeičiu Taršos integruotos prevencijos ir kontrolės leidimų išdavimo, atnaujinimo ir panaikinimo taisykles, patvirtintas Lietuvos Respublikos aplinkos ministro 2002 m. vasario 27 d. įsakymu Nr. 80 „Dėl Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių patvirtinimo“ (Žin., 2002, Nr. 85-3684; 2005, Nr. 103-3829; 2011, Nr. 88-4223, Nr. 165-7879):

1. Papildau šiuo 252 punktu:

„252. Paraiška TIPK leidimui gauti gali būti pateikta regiono aplinkos apsaugos departamentui elektroniniu būdu per Aplinkosauginių leidimų informacinę sistemą (ALIS), užpildant interneto svetainėje http://alis.am.lt pateiktą formą realiu laiku, išskyrus atvejus, kai nėra techninių galimybių tokiu būdu pateiktos informacijos atgaminti ar perskaityti“;

2. 2 priedo 4 punktą išdėstau taip:

„4. iš stacionarių taršos šaltinių į aplinkos orą per metus išmetama 10 tonų ar daugiau teršalų; ši nuostata netaikoma teršalams, išmetamiems:

4.1. iš ūkinių gyvūnų, kurių apibrėžtis pateikta Ūkinių gyvūnų registravimo ir ženklinimo taisyklėse, patvirtintose Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 (Žin., 2003, Nr. 60-2734; 2010, Nr. 6-267), auginimo įrenginių stacionarių taršos šaltinių;

4.2. iš kurą deginančių įrenginių, kurių šiluminis našumas mažesnis už 20,0 MW“.

3. 3 priede:

3.1. įrašau 33.2 punkte vietoj žodžių „numatomų išmesti teršalų ir numatomų išmesti teršalų, įvertinus ir foninį aplinkos oro užterštumo lygį,“ žodžius „išmetamų teršalų ir išmetamų teršalų kartu su foniniu aplinkos oro užterštumo lygiu“;

3.2. papildau šiuo 331 punktu:

„331. LT į aplinkos orą normatyvams pagal numatomų išmesti teršalų kiekio skaičiavimus, kai planuojamai ūkinei veiklai pagal Planuojamos ūkinės veiklos poveikio aplinkai vertinimo įstatymą (Žin., 1996, Nr. 82-1965; 2005, Nr. 84-3105) nereikia rengti Poveikio aplinkai vertinimo ataskaitos, nustatyti asmenys RAAD privalo prie paraiškos Leidimui gauti pateikti numatomų išmesti teršalų ir numatomų išmesti teršalų kartu su foniniu aplinkos oro užterštumo lygiu sklaidos pažemio sluoksnyje skaičiavimo rezultatus ir kitus duomenis, analogiškus nurodytiems šio priedo 33.2 punkte. Ūkinė veikla turi būti suplanuota taip, kad numatomų išmesti teršalų kartu su foniniu aplinkos oro užterštumo lygiu sudaromas aplinkos oro užterštumo lygis neviršytų aplinkos oro kokybės normų. Šiame punkte nurodytu atveju gali būti nustatomi tik DLT normatyvai.“

Aplinkos ministras	Gediminas Kazlauskas